stanford-oval/wikipedia huggingface dataset:
Nico Hülkenberg
Formula 1 -ura > Force India (2011–2012) > 2012

Hülkenberg nostettiin kaudella 2012 Force India -tallin kisakuljettajaksi korvaten tallissa Adrian Sutilin. Hülkenberg sijoittui Euroopan GP:ssä viidenneksi ja Belgian GP:ssä neljänneksi, joka on hänen uransa paras kisasijoitus. Uransa ensimmäisen kilpailun nopeimman kierroksen Hülkenberg ajoi Singaporen GP:ssä. Brasilian GP:ssä Hülkenberg oli lähellä uransa ensimmäisestä voittoa, mutta tuli McLaren-kuskien ohittamaksi ja lopulta hän kolaroi McLarenin Lewis Hamiltonin kanssa. Hülkenberg sai tilanteesta varikon läpiajorangaistuksen ja putosi lopulta kilpailun viidenneksi. Hülkenberg keräsi kauden aikana 63 pistettä sijoittuen kokonaispisteissä 11:nneksi.
Formula 1 -ura > Sauber (2013)

Hülkenberg siirtyi Sauberille kaudeksi 2013. Kauden avauskilpailuun hän ei päässyt osallistumaan autossa ilmenneen bensavuodon takia. Seuraavassa osakilpailussa Malesiassa Hülkenberg otti MM-pisteitä sijoittuen kahdeksanneksi. Sen jälkeen hän ajoi kymmenenneksi Kiinan, Britannian ja Saksan osakilpailuissa.
Italian GP:ssä Hülkenberg yllätti ajamalla aika-ajoissa kolmanteen lähtöruutuun. Kilpailussa hän sijoittui viidenneksi. Hänen edelleen mahtuivat vain Red Bullin ja Ferrarin autot. Korean GP:ssä Hülkenberg lähti kilpailuun seitsemännestä ruudusta ja ajoi lopulta neljänneksi, pitäen loppukierroksilla muun muassa nopeammalla autolla ajaneen Lewis Hamiltonin takanaan. Hülkenberg saavutti kauden aikana 51 pistettä sijoittuen MM-sarjan kymmenenneksi.
Formula 1 -ura > Paluu Force Indialle (2014–2016) > 2014

Joulukuun alussa 2013 Force India tiedotti Hülkenbergin palaavan tallin kilpakuljettajaksi kaudeksi 2014 monivuotisella sopimuksella. Hülkenberg ajoi MM-pisteille kauden kymmenessä ensimmäisessä osakilpailuissa, sijoittuen parhaimmillaan viidenneksi sekä Bahrainissa, Monacossa, että Kanadassa. Unkarin GP:ssä Hülkenbergin pisteputki katkesi keskeytykseen. Hülkenberg keräsi kaudella 2014 kaikkiaan 96 pistettä sijoittuen sarjassa yhdeksänneksi.
Lokakuussa 2014 Force India tiedotti Hülkenbergin jatkavan tallissa myös kaudella 2015.
Formula 1 -ura > Paluu Force Indialle (2014–2016) > 2015

Kauden 2015 avauskilpailussa Australiassa Hülkenberg sijoittui seitsemänneksi. Kiinassa Hülkenberg joutui keskeyttämään ensimmäisen kerran kauden aikana. Monacon osakilpailussa Hülkenberg kolaroi Fernando Alonson kanssa ensimmäisellä kierroksella, ja oli maalissa 11:s. Seuraavassa osakilpailussa, Kanadassa Hülkenberg ajoi taas pisteille, kahdeksanneksi. Itävallassa hän ajoi kuudenneksi, ja Britanniassa seitsemänneksi. Unkarin GP:ssä Hülkenberg joutui keskeyttämään auton eturipustuksen hajottua. Belgian kilpailuun Hülkenberg ei osallistunut moottoriyksikön hajottua lämmittelykierroksella. Italiassa hän oli seitsemäs. Singaporessa Hülkenberg kolaroi Felipe Massan kanssa, ja joutui keskeyttämään. Japanissa Hülkenberg oli kuudes. Seuraavassa osakilpailussa Venäjällä Hülkenberg pyörähti kakkosmutkassa, ja joutui keskeyttämään kilpailun Marcus Ericssonin törmättyä häneen. Yhdysvaltain kilpailussa Hülkenberg osui yhteen Daniel Ricciardon kanssa ja joutui keskeyttämään kilpailun. Kauden lopuissa kilpailuissa Hülkenberg ajoi pisteille keräten kauden aikana yhteensä 58 pistettä. Kauden 2015 kokonaispisteissä Hülkenberg sijoittui kymmenenneksi.
Formula 1 -ura > Paluu Force Indialle (2014–2016) > 2016

Syyskuussa 2015 Hülkenberg teki kahden vuoden jatkosopimuksen Force Indian kanssa. Hülkenberg ajoi seitsemänneksi kauden 2016 avauskilpailussa Australiassa. Venäjällä Hülkenbergin kilpailu päättyi kolarointiin jo avauskierroksella. Itävallan GP:ssä Hülkenberg starttasi eturivistä, kakkospaikalta, mutta itse kilpailu jäi hänen osaltaan kesken. Hülkenberg ajoi kauden parhaan sijoituksensa Belgian GP:ssä ollen maalissa neljäs, sivuten uransa parasta sijoitusta. Singaporen kilpailun lähdössä Hülkenberg osui yhteen Carlos Sainzin kanssa, ja joutui keskeyttämään kilpailun jo pääsuoralle. Hülkenbergin kauden loppusaldoksi jäi 72 pistettä ja MM-sarjan yhdeksäs sija.
Formula 1 -ura > Renault (2017–2019) > 2017

Kaudella 2017 Hülkenberg ajoi Renault-tallissa Jolyon Palmerin tallikaverina. Hülkenberg keräsi kauden aikana 43 pistettä sijoittuen sarjan kymmenenneksi parhaina tuloksinaan neljä kuudetta sijaa. Hülkenberg jatkoi Renault-tallissa kaudella 2018.
Formula 1 -ura > Renault (2017–2019) > 2018

Hülkenberg jatkoi kaudella 2018 Renault-tallissa tallikaverinaan Carlos Sainz. Kausi lähti hyvin liikkeelle Hülkenbergin jättäessä tallikaverinsa taakseen kauden ensimmäisissä kilpailuissa. Kauden paras sijoitus oli viides sija Saksan osakilpailusta. Hän sijoittui sarjan seitsemänneksi keräten 69 pistettä.
Formula 1 -ura > Renault (2017–2019) > 2019

Hülkenberg jatkoi kaudella 2019 Renault-tallissa. Hän sai uuden tallikaverin, Red Bullilta siirtyneen Daniel Ricciardon. Sateisessa Saksan osakilpailussa Hülkenberg taisteli palkintokorokesijoituksesta, kilpailun päättyessä hänen osalta kuitenkin ulosajoon. Hülkenberg ajoi viidenneksi Italiassa. Hülkenbergin tiedotettiin lopettavan Formula 1 -uransa loppuvuodesta 2019 Esteban Oconin siirryttyä hänen tilalleen seuraavaksi kaudeksi. Hülkenberg sijoittui viimeisellä täydellä kaudellaan 14:nneksi keräten 37 pistettä.
Formula 1 -ura > Racing Point (2020)

Hülkenberg valittiin Sergio Pérezin korvaajaksi Racing Pointille Britannian GP:hen Pérezin saatua koronavirustartunnan. Hän ajoi aika-ajoissa 13. lähtöruutuun, mutta ei päässyt mukaan kilpailuun autossaan ennen kilpailua ilmenneen vian vuoksi. Hülkenberg korvasi Pérezin myös seuraavassa F1:n 70-vuotisjuhlakilpailussa ajaen aika-ajoissa kolmanneksi ja kilpailussa seitsemänneksi. Hülkenberg ajoi myös Eifelin GP:ssä Nürburgringillä, kun hän korvasi sairastuneen Lance Strollin. Kilpailussa Hülkenberg ajoi viimeisestä lähtöruudusta kahdeksanneksi. Hülkenberg keräsi kauden aikana yhteensä 10 pistettä sijoittuen sarjassa 15:nneksi.
Formula 1 -ura > Aston Martin (2021–2022)

Hülkenberg valittiin Aston Martinin varakuljettajaksi kaudelle 2021.
Kaudella 2022 Hülkenberg ajoi Aston Martinin autoa Bahrainin GP:ssä Sebastian Vettelin paikalla tämän koronavirustartunnan takia. Hän oli kilpailussa 17:s. Hülkenberg korvasi Vettelin myös seuraavassa Saudi-Arabian GP:ssä ollen 12:s. Hülkenberg oli ainoa kauden kilpakuljettajista, joka ei saavuttanut yhtäkään pistesijaa.
Formula 1 -ura > Haas (2023–2024)

Haas F1 Team tiedotti Abu Dhabin GP:n 2022 alla Hülkenbergin kilpakuljettajasopimuksesta kaudeksi 2023 Kevin Magnussenin tallikaveriksi. Hülkenberg ajoi pisteille Australian GP:ssä, jossa hän oli seitsemäs ja Itävallan sprinttikilpailussa, jossa hän oli kuudes. Hülkenberg saavutti kauden aikana yhdeksän pistettä sijoittuen sarjan 16:nneksi. Kaudella 2024 Hülkenberg jatkoi Haas-tallissa saavuttaen 41 pistettä sijoittuen sarjan 11:nneksi parhaina tuloksinaan kaksi kuudetta sijaa Itävallan ja Britannian GP:stä. São Paulon GP:ssä Hülkenberg sai mustan lipun kilpailun aikana saatuaan työntöapua ajauduttuaan ulos radalta, minkä seurauksena hänet hylättiin kilpailusta. Hülkenberg oli näin ensimmäinen kuljettaja sitten Felipe Massan ja Giancarlo Fisichellan ja Kanadan GP:n 2007, joka on saanut mustan lipun kilpailun aikana.
Kaudella 2025 Hülkenberg ajaa Sauber-tallissa.
Formula 1 -tulokset > Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto- pallisijat | Paalu- paikat | Nopeimmat kierrokset | Pistesijat |
| --- | --- | --- | --- | --- | --- | --- | --- | --- | --- |
| 2010 | Williams-Cosworth | 14. | 19 | 22 | 0 | 0 | 1 | 0 | 7 |
| 2012 | Force India-Mercedes | 11. | 20 | 63 | 0 | 0 | 0 | 1 | 11 |
| 2013 | Sauber-Ferrari | 10. | 19 (18 starttia) | 51 | 0 | 0 | 0 | 0 | 10 |
| 2014 | Force India-Mercedes | 9. | 19 | 96 | 0 | 0 | 0 | 0 | 15 |
| 2015 | Force India-Mercedes | 10. | 19 (18 starttia) | 58 | 0 | 0 | 0 | 0 | 9 |
| 2016 | Force India-Mercedes | 9. | 21 | 72 | 0 | 0 | 0 | 1 | 14 |
| 2017 | Renault | 10. | 20 | 43 | 0 | 0 | 0 | 0 | 8 |
| 2018 | Renault | 7. | 21 | 69 | 0 | 0 | 0 | 0 | 11 |
| 2019 | Renault | 14. | 21 | 37 | 0 | 0 | 0 | 0 | 10 |
| 2020 | Racing Point-Mercedes | 15. | 3 (2 starttia) | 10 | 0 | 0 | 0 | 0 | 2 |
| 2022 | Aston Martin Aramco-Mercedes | 22. | 2 | 0 | 0 | 0 | 0 | 0 | 0 |
| 2023 | Haas-Ferrari | 16. | 22 | 9 | 0 | 0 | 0 | 0 | 1 |
| 2024 | Haas-Ferrari | 11. | 24 | 41 | 0 | 0 | 0 | 0 | 10 |
| Yhteensä (13 kautta) | Yhteensä (13 kautta) | Yhteensä (13 kautta) | 230 (227 starttia) | 571 | 0 | 0 | 1 | 2 | 108 |
Formula 1 -tulokset > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Bahrainin GP 2010 |
| 2 | Ensimmäiset MM-pisteet | 3 | Malesian GP 2010 |
| 3 | Ensimmäinen paalupaikka | 18 | Brasilian GP 2010 |
| 4 | Ensimmäinen nopein kierros | 33 | Singaporen GP 2012 |
| 5 | 100 MM-pistettä | 51 | Italian GP 2013 |
| 6 | 200 MM-pistettä | 68 | Saksan GP 2014 |
| 7 | 100 osakilpailua | 100 | Venäjän GP 2016 |
| 8 | 300 MM-pistettä | 102 | Monacon GP 2016 |
| 9 | 400 MM-pistettä | 137 | Abu Dhabin GP 2017 |
| 10 | 500 MM-pistettä | 172 | Italian GP 2019 |
| 11 | 200 osakilpailua | 200 | Meksikon GP 2023 |
A1 Grand Prix -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006–2007 | Saksa | NEDSPR 4 | NEDFEA 1 | CZESPR Kesk. | CZEFEA 4 | CHNSPR 5 | CHNFEA Kesk. | MALSPR 2 | MALFEA 1 | IDNSPR 5 | IDNFEA 2 | NZLSPR 1 | NZLFEA 1 | AUSSPR 1 | AUSFEA 1 | RSASPR 1 | RSAFEA 1 | MEXSPR   | MEXFEA   | CHNSPR 3 | CHNFEA 3 | GBRSPR 2 | GBRSPR 1 | 128 | 1. |
GP2-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | ART Grand Prix | ESPFEA 9 | ESPSPR 14 | MONFEA 5 | MONSPR 3 | TURFEA 5 | TURSPR 4 | GBRFEA 3 | GBRSPR 5 | GERFEA 1 | GERSPR 1 | HUNFEA 1 | HUNSPR 7 | EURFEA 2 | EURSPR 1 | BELFEA 2 | BELSPR Kesk. | ITAFEA 6 | ITASPR 3 | PORFEA 1 | PORSPR 16 | 100 | 1. |
GP2-tulokset > Aasian GP2

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | ART Grand Prix | CHNFEA   | CHNSPR   | DUBFEA   | DUBSPR   | BHR1FEA 4 | BHR1SPR 4 | QATFEA 1 | QATSPR 3 | MALFEA   | MALSPR   | BHR2FEA   | BHR2SPR   | 27 | 6. |
FIA WEC -tulokset

| Kausi | Talli | Auto | Luokka | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 2015 | Porsche Team | Porsche 919 Hybrid | LMP1 | SIL   | SPA 6 | LMS 1 | NÜR   | COA   | FUJ   | SHA   | BHR   | 58 | 9. |
Aiheesta muualla

Kuvia tai muita tiedostoja aiheesta Nico Hülkenberg Wikimedia Commonsissa
Virallinen sivusto (englanniksi)
Nico Hülkenberg Twitterissä
Nico Hülkenberg Formula 1:n sivustolla (englanniksi)
Kauden 2024 Formula 1 -tallit ja -kuljettajat
| 0 | 1 | 2 | 3 | 4 |
| --- | --- | --- | --- | --- |
| Red Bull Racing | Mercedes | Ferrari | McLaren | Aston Martin Aramco |
| 1. Max Verstappen  11. Sergio Pérez    | 44. Lewis Hamilton  63. George Russell    | 16. Charles Leclerc  55. Carlos Sainz  38. Oliver Bearman | 4. Lando Norris  81. Oscar Piastri    | 14. Fernando Alonso  18. Lance Stroll    |
| Alpine | Williams | RB | Kick Sauber | Haas |
| 10. Pierre Gasly  31. Esteban Ocon | 2. Logan Sargeant  23. Alexander Albon | 3. Daniel Ricciardo  22. Yūki Tsunoda | 24. Zhou Guanyu  77. Valtteri Bottas | 20. Kevin Magnussen  27. Nico Hülkenberg |
GP2-sarjan mestarit
Formula 3 Euroseriesin mestarit
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa 
Hülkenberg Malesian GP:ssä 2010.
Hülkenberg Force India -auton ratissa Kanadan vapaissa harjoituksissa 2012.
Hülkenberg Sauberin ratissa kaudella 2013.
Hülkenberg Kanadan GP:ssä 2015.
Haakon VII

| Haakon VII |
| --- | --- |
 
Norjan kuningas
Valtakausi:  18. marraskuuta 1905 – 21. syyskuuta 1957
Kruunajaiset:  22. kesäkuuta 1906
Edeltäjä:  Oskar II
Seuraaja:  Olavi V

Syntynyt:  3. elokuuta, 1872 Gentofte, Tanska
Kuollut:  21. syyskuuta 1957 (85 vuotta) Oslo, Norja
Puoliso:  Maud
Lapset:  Olavi V
Suku:  Glücksburg
Isä:  Fredrik VIII
Äiti:  Louise
Uskonto:  luterilainen
Haakon VII (3. elokuuta 1872 – 21. syyskuuta 1957) oli Norjan kuningas vuosina 1905–1957.
Suku

Hän oli syntyjään Tanskan prinssi Carl. Hänen vanhempansa olivat Tanskan kuningas Fredrik VIII ja Ruotsin prinsessa Lovisa.
Prinssi Carl otti norjalaisen nimen Haakon, kun hänet valittiin uudelleen itsenäistyneen Norjan kuninkaaksi 18. marraskuuta 1905.
Avioliitto ja lapset

Hän avioitui vuonna 1896 serkkunsa, Ison-Britannian ja Irlannin prinsessa Maudin kanssa. Avioliitosta syntyi vuonna 1903 Tanskan prinssi Alexander, tuleva Norjan kruununprinssi Olav.
Kuningas

Personaaliunionin hajottua Ruotsin ja Norjan välillä vuonna 1905 Norjassa järjestettiin kansanäänestys siitä, tuleeko maasta kuningaskunta vai tasavalta. Koska noin 80 prosenttia kansasta äänesti monarkian puolesta, suurkäräjät tarjosi Norjan kuninkaan kruunua prinssi Carlille 18. marraskuuta 1905. Saatuaan isoisänsä, Tanskan kuningas Kristian IX:n hyväksynnän Carlista tuli Norjan kuningas Haakon VII, ja hän seurasi Norjan kuninkaana Ruotsin Oskar II:ta, joka oli luopunut Norjan kruunusta jo lokakuussa. Kruunaus suoritettiin Nidarosin tuomiokirkossa Trondheimissa 22. kesäkuuta 1906.
Haakon VII teki valtiovierailun Suomeen kesäkuun alussa 1928. Vierailun isäntänä toimi presidentti Lauri Kristian Relander.
Saksan miehitettyä Norjan vuonna 1940 kuningas Haakon siirtyi maanpakoon Lontooseen, mistä käsin hän toimi Saksan vastaisen toiminnan symbolina. Kuningas palasi maanpaosta vuonna 1945 natsi-Saksan kukistuttua.
Haakon VII kaatui 83-vuotiaana kylpyhuoneessaan vuonna 1955, minkä seurauksena hänen reisiluunsa murtui, ja hän joutui pyörätuoliin. Menetettyään liikuntakykynsä kuningas masentui, ja hänen tilansa huononi. Hän joutui luovuttamaan tehtäviään kruununprinssi Olaville. Kuningas Haakon VII kuoli 85-vuotiaana vuonna 1957, ja kruununprinssi Olav seurasi häntä valtaistuimelle Olavi V:nä.
Haakon VII:tä pidetään yhtenä merkittävimmistä ennen toista maailmansotaa vaikuttaneista norjalaisista johtajista. Hänen onnistui pitää vasta itsenäistynyt maansa yhtenäisenä epävakaissa poliittisissa olosuhteissa. Vuonna 1927 hän ilmoitti olevansa myös kommunistien kuningas. Näillä toimilla on ollut ratkaiseva merkitys Norjan poliittiselle tilanteelle sekä toisen maailmansodan aikana että sen jälkeen.
Haakon VII:n kuninkaallinen monogrammi.
Bara bada bastu

|  Bara bada bastu |
| --- | --- |

Kappaleen tiedot
Esittäjä(t):  KAJ
Levy-yhtiö:  Warner Music Sweden
Tyylilaji:  elektropop
Julkaistu:  21. helmikuuta 2025
Tekijä(t):  Anderz Wrethov, Axel Åhman, Jakob Norrgård, Kevin Holmström, Kristofer Strandberg, Robert Skowronski
Euroviisutiedot
Vuosi:  2025
Maa:  Ruotsi
Kieli:  ruotsi
Aikajärjestys
 ◄ ”Unforgettable” (2024) 
Bara bada bastu (suom. ”Saunotaan vain”) on Vöyriltä kotoisin olevan suomenruotsalaisen KAJ-yhtyeen helmikuussa 2025 julkaistu musiikkikappale. Pohjanmaanruotsin Vöyrin murteella laulettavan kappaleen ovat säveltäneet ja sanoittaneet yhtyeen jäsenten lisäksi Anderz Wrethov, Kristofer Strandberg ja Robert Skowronski.
Kappale voitti vuoden 2025 Melodifestivalen-laulukilpailun, jonka voittaja edustaa Ruotsia saman vuoden Eurovision laulukilpailussa.
Työstö ja sisältö

Kappale syntyi kun Melodifestivalenin kilpailujohtaja Karin Gunnarson näki lehtiartikkelin KAJ:stä ja pyysi yhtyettä lähettämään kappaleen kilpailuun. Kappaletta on ollut tekemässä Anderz Wrethov, joka on kirjoittanut aiemmin yli 40 Melodifestivalen-kappaletta. Wrethov ja KAJ aloittivat yhteistyön, kun Gunnarsson kysyi yhtyeeltä, olisiko joku tuottaja tai lauluntekijä, jonka kanssa yhtye haluaisi tehdä kappaleen. KAJ toivoi Wrethovia, joka suostui tekemään kappaleen yhdessä, ja näin syntyi ”Bara bada bastu”.
Kappaleessa laulu alkaa toteamuksella ”nå jaa”. Se toimii eräänlaisena toteamuksena, että ”nyt lähtee”. Kappaleessa mainitaan muun muassa laulajana ja "saunalähettiläänäkin" tunnettu Arja Saijonmaata. Kappaleessa lauletaan yleisesti saunasta ja saunomiskulttuurista sekä saunomisetiketeistä.
Vaikka kappale lauletaankin pääsääntöisesti ruotsiksi niin kappaleessa kuullaan myös suomea: yksi, kaksi, kolme, sauna, Arja Saijonmaa, perkele ja ei saa peittää.
Melodifestivalen ja Eurovision laulukilpailu 2025 > Melodifestivalen 2025

KAJ osallistui kappaleella vuoden 2025 Melodifestivalen-laulukilpailuun, jonka voittaja edustaa Ruotsia saman vuoden Eurovision laulukilpailussa Sveitsin Baselissa. Kappale julkaistiin 21. helmikuuta 2025 ja esitettiin Melodifestivalenin neljännessä alkukarsinnassa. Kappale eteni suoraan Melodifestivalenin finaaliin.
Finaalissa kappale sai yhteensä 164 pistettä ja voitti Melodifestivalenin. Yhtye sai toiseksi eniten pisteitä jurylta: yhteensä 74 pistettä. Yleisöääniä yhtye sai kilpailussa eniten: yhteensä 90 pistettä. Toiseksi kilpailussa sijoittui ennakkosuosikkina pidetty Måns Zelmerlöw. Kappale rikkoi Melodifestivalenin kaikkien aikojen ennätyksen yleisöäänissä, joita annettiin yli 4,3 miljoonaa. Edellinen ennätys oli vuodelta 2023 kun Loreen sai kappaleellaan Tattoo 3,8 miljoonaa yleisöääntä.
| 0 | 1 | 2 |
| --- | --- | --- |
| ” | Kun kuulin ensimmäisen luonnoksen ”Bara bada bastu” -kappaleesta, tiesin että siitä tulisi hitti. Pojat ovat taiteilijoina aitoja, kappaleella on selkeä teema ja se on uskomattoman tehokas. Tähän päälle vielä esitys ja tanssi, valmista on! | ” |
– Karin Gunnarsson, Melodifestivalenin kilpailutuottaja.
Melodifestivalen ja Eurovision laulukilpailu 2025 > Eurovision laulukilpailu 2025

Kappale rikkoo Eurovision laulukilpailun sääntöjä, sillä kappaleen toisessa säkeessä lauletaan kirosana perkele. Myös Melodifestivalenissa nähty lavaesitys rikkoo Eurovision laulukilpailun sääntöjä, sillä esityksessä oli kahdeksan henkilöä lavalla Euroviisuissa sallitun kuuden henkilön sijaan.
Julkaisu ja vastaanotto

Kappale nousi julkaisusta seuraavalla viikolla Ruotsin listan kärkeen, ja Melodifestivalenin finaaliviikolla se oli kuunnelluin kappale sekä Suomessa että Ruotsissa.
KAJ ei kuulunut ennakkosuosikkeihin ennen kappaleen julkaisua, mutta kappaleen julkaisun jälkeen yhtye nousi vedonlyöntitilastoissa toiselle sijalle Måns Zelmerlöwin ja ”Revolution”-kappaleen taakse. Sekä KAJ että Zelmerlöw selviytyivät Melodifestivalenin finaaliin. Finaalin vedonlyöntitilastoissa ”Bara bada bastu” oli toisena ennakkosuosikki ”Revolutionin” takana.
Melodifestivalenin finaalipäivänä kappale oli kerännyt Spotifyssä yli 6,5 miljoonaa kuuntelukertaa.
11. maaliskuuta 2025 kappale nousi Spotifyssä Maailman 50 viraalisinta -listan ensimmäiselle sijalle. Lisäksi kappale oli Spotifyn 138. eniten striimattu kappale.
Listasijoitukset

| Maa ja lista | Paras sijoitus |
| --- | --- |
 Suomi (Suomen virallinen lista): 1.
 Ruotsi (Sverigetopplistan): 1.
 Norja (VG-lista): 35.
Viral 50 – Global (Spotify): 1.
KAJ esittämässä kappaletta Melodifestivalenin harjoituksissa
Johdatus kristinuskoon

Johdatus kristinuskoon : luentoja apostolisesta uskontunnustuksesta (saks. Einführung in das Christentum) on Joseph Ratzingerin, myöhemmän paavi Benedictus XVI:n teos vuodelta 1968.
Kirja on syntynyt avoimen luentosarjan pohjalta, jonka Ratzinger Tübingenin yliopiston nuorena professorina sai tehtäväkseen pitää teologiasta kaikkien tiedekuntien opiskelijoille. Kirja on jaettu neljään jaksoon. Johdanto-osa käsittelee uskon merkitystä ja olemusta sekä uskon tunnustamisen haasteita nykymaailmassa. Kolme pääosaa puolestaan seuraavat uskontunnustuksen rakennetta: aihepiirit ovat Jumala, Jeesus Kristus sekä Henki ja kirkko. Teoksessa ei juurikaan käsitellä protestanttien ja katolisten välisiä kiistoja.
Kirja julkaistiin vuonna 1968 4500 kappaleen painoksella, ja vuoteen 1969 mennessä sitä oli myyty 45000 kappaletta.
Suomennos

Johdatus kristinuskoon : luentoja apostolisesta uskontunnustuksesta. Suom. Katri Tenhunen. Katolinen tiedotuskeskus, Helsinki 2018. ISBN 9789527153284
Aiheesta muualla

Emil Anton: Ratzingerin johdatus kristinuskoon, osa 1 Hyviä uutisia, 2012
Emil Anton: Ratzingerin johdatus kristinuskoon, osa 2 Hyviä uutisia, 2012
Emil Anton: Ratzingerin johdatus kristinuskoon, osa 3 Hyviä uutisia, 2012
Samuel Jukuri

| Samuel Jukuri> Henkilötiedot |
| --- | --- |
Syntynyt: 13. toukokuuta 1996 (ikä 28) Kiiminki, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  184 cm
Paino:  78 kg
Pelinumero:  37
Pelaajaura
Pääsarjaura:  2019–2023
Aik. seurat:  Jokipojat (Mestis) Hermes (Mestis) Frederikshavn White Hawks (Tanska) Kiekko-Vantaa (Mestis) Jokerit (KHL) Ässät (SML) Sport (SML) Lukko (SML) JYP (SML) KeuPa HT (Mestis) Tuto (Mestis)
Samuel Jukuri (s. 13. toukokuuta 1996 Kiiminki) on suomalainen jääkiekkomaalivahti, joka pelasi viimeksi SM-liigajoukkue Rauman Lukosta lainalla Mestis-joukkue Tutossa.
Ura > Maajoukkueura

Jukuri on pelannut kolme poikien maaottelua.
Alpakkarekisteri

Alpakoiden ja laamojen kasvattajat ovat monissa maissa järjestäytyneet. Kasvatustyötä helpottamaan on luotu eläinrekistereitä. Monet rekistereistä ovat kansallisia mutta on myös kansainvälisiä rekistereitä. Tunnetuin on amerikkalainen AOBA-rekisteri. Euroopassa toimii  LAREU-rekisteri. Suomen alpakka- ja laamayhdistyksellä on oma eläinrekisterinsä, jossa on suurin osa Suomen alpakoista ja laamoista.
Alpakka- ja laamarekisterien tarkoituksena on auttaa jalostusvalinnoissa, koska eläinten sukulinjoja voidaan seurata. Monista muista eläinlajeista poiketen kamelideja myydään usein aikuisina maasta toiseen ja lisäksi Keski-Euroopassa näyttelytoiminta on vilkasta. Eläinten tunnistustiedot ovat tärkeitä molemmissa yhteyksissä. Tunnistaminen on myös välttämätöntä kun eläimiä rokotetaan tarttuvien tautien varalta. Viimeksi tällaisen uhan aiheutti lampaiden sinikielitauti (bluetongue), joka tarttuu muiden märehtijöiden lisäksi myös kamelideihin (alpakoihin ja laamoihin).
LAREU-järjestöllä on erityinen kamelipassi, joka kolmikielinen asiakirja, johon merkitään polveutumistiedot, rokotukset ja mahdolliset tutkimukset tarttuvien tautien varalta. Kamelidipassia käytetään asiakirjana eläimiä kuljetettaessa ja myytäessä. Passi on LAREU-järjestön myöntämä mutta siitä tulee virallinen asiakirja kun viranomainen tekee siihen merkintöjä.
Kamelidit merkitään ja tunnistetaan yleensä ihonalaisen mikrosirun avulla. Siru on samanlainen kuin lemmikkieläimillä ja hevosilla. Mikrosiru laitetaan neulanpistolla yleensä kaulan tyveen, vasemman lavan eteen. Joissakin maissa siru pistetään vasemman korvan taakse tai hännän tyveen. Kuten muillakin eläinlajeilla mikrosirut voivat liikkua tai lakata toimimasta.
Aiheesta muualla

AOBA-rekisteri (Arkistoitu – Internet Archive)
LAREU-rekisteri
Suomen alpakka- ja laamayhdistys